Jesu dulcis
Franus fol. 253b

Jesu dulcis mater bona
mundi salus et patrona
supernorum civium

R:
Maria tu benigna Christi consors atque digna
votis nostris annue

Ad te flentes suspiramus
te gementes invocamus
Evae proles misera

Regina tu pietatis
et totius sanctitatis
flumen indeficiens

Ave gemma pretiosa
supra solem speciosa
virginale gaudium

Virga Jesse tu florida
stella semper praefuldiga
sydus vere lucidum

Spes reorum es Maria
redemtoris mater pia
electorum gloria

Laeti finis vitae via
tibi triplex yerarchia
digna dat praeconia

Statum nostrae paupertatis
vultu tuae maiestatis
clementer considera

Pacem confer sempiternam
et ad lucem nos aeternam
transfer post exilium